नर्मदा

भोपाल। राजधानी के नजदीक होशंगाबाद में रविवार को शहरवासियों ने नदी की सफाई का अभियान चलाया। नर्मदा के घाट पर साबुन से नहाने वालों को समझाइश देने खुद कलेक्टर संकेत भोंडवे पहुंच गए और नर्मदा किनारे नहा रहे लोगों को साबुन न लगाने की गुजारिश की। कलेक्टर की समझाइश स्रे कई लोग झेंप गए ओर साबुन वहीं छोड़ दिया।

होशंगाबाद नगर पालिका अध्यक्ष अखिलेश खंडेलवाल और कलेक्टर संकेत भोंडवे के साथ शहरवासियों ने नर्मदा की सफाई का अभियान शुरू किया था। उल्लेखनीय है कि पिछले दिनों होशंगाबाद में नर्मदा नदी पर हरी चादर बिछ गई थी। इसके बाद नदी की सफाई करने की योजना तैयार की गई।

जलीय खरपतवार से हरी हो गई थी नर्मदा नदी

उल्लेखनीय है कि पिछले दिनों जलीय खरपतवार की वजह से रातोरात नर्मदा नदी पर हरे रंग की चादर बिछ गई थी। विशेषज्ञों के मुताबिक यह जलीय खरपतवार एजोला थी, जो पानी में ऑक्सीजन की मात्रा कम करके उसे प्रदूषित करती है। इसे साफ करने के लिए ही यह सफाई अभियान चलाया गया था।

अगली स्लाइड में देखें, सफाई की तस्वीरें...